S-1235/2022

I Mál þetta, sem dómtekið var 30. júní 2022, er höfðað með ákæru lögreglustjórans á Suðurnesjum dags. 28. júní 2022 á hendur ákærðu L-x-x D-x-x S-x-x, (...), og K-x-x S-x-x O ́r-e-x, (...), báðir ríkisborgarar Bretlands.

Málið er höfðað gegn ákærðu fyrir fíkniefnalagabrot, með því að hafa í félagi, fimmtudaginn 16. júní 2022, staðið að innflutningi á samtals 274,30 gaf kókaíni (að styrkleika 33- 57% kókaín, sem samsvarar 37- 64% af kókaínklóríði), ætluðu til söludreifingar hér á landi í ágóðaskyni. Fíkniefnin fluttu ákærðu til landsins sem farþegar með flugi EZY1805 frá Manchester, Bretlandi, falin innvortis í samtals 7 pakkningum, ákærði L-x-x í 4 pakkningum sem innihéldu 149,82 gaf kókaíni og ákærði K-x-x í 3 pakkningum sem innihéldu 124,48 gaf kókaíni.

Er háttsemi talin varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærðu verði dæmdir til refsingar og til greiðslu alls sakarkostnaðar og að gerð verði upptæk framangreind 274,30 gaf kókaíni, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002 og 789/2010.

Verjendur beggja ákærðu gera þá kröfu að þeir verði dæmdir til þeirrar vægustu refsingar sem lög frekast heimila og til frádráttar refsingunni komi gæsluvarðhaldsvist sem ákærðu hafa sætt frá 16. júní sl. Verjandi ákærða L-x-x gerir þá kröfu að allur sakarkostnaðar þ. m. t. málsvarnarlaun verjandans samkvæmt málskostnaðarreikningi verði lagður á ríkissjóð. Verjandi ákærða K-x-x gerir þá kröfu að honum verði ákvörðuð málsvarnarlaun samkvæmt málskostnaðarreikningi.

II

Fyrir dómi játuðu ákærðu afdráttarlaust sök samkvæmt ákæru og samþykktu upptökukröfu. Dómari telur ekki ástæðu til að draga í efa að játningin sé sannleikanum samkvæm enda er hún í samræmi við rannsóknargögn málsins. Var því farið með málið samkvæmt 164. gr. laga nr. 88/2008 um meðferð sakamála. Málið var því tekið til dóms án frekari sönnunarfærslu eftir að sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Með skýlausri játningu ákærðu fyrir dómi, sem samrýmist rannsóknargögnum málsins, er sannað að þeir hafi gerst sekir um þá háttsemi sem þeim er gefin að sök í ákæru og þar þykir rétt heimfærð til refsiákvæða. Hafa ákærðu unnið sér til refsingar samkvæmt því.

III

Ákærðu hafa ekki áður orðið uppvísir að refsiverði háttsemi svo kunnugt sé. Þeir fluttu hingað til lands í sameiningu 274,3 grömm af kókaíni og styrkleiki þess var 33- 57%, sem samsvarar 37- 64% af kókaínklóríði. Ekkert hefur komið fram um það að ákærðu hafi verið eigendur efnanna né tekið þátt í skipulagningu á kaupum og innflutningi þeirra til Íslands með öðrum hætti en þeim að samþykkja að flytja efnin til landsins gegn greiðslu. Verður litið til þessa við ákvörðun refsingar sem og til greiðrar játningar ákærðu hjá lögreglu og fyrir dómi. Á hinn bóginn verður ekki horft framhjá því að ákærðu fluttu í sameiningu til landsins talsvert magn af kókaíni sem var ætlað til söludreifingar hér á landi í ágóðaskyni. Verður því m. a. höfð hliðsjón af 2. mgr. 70. gr. almennra hegningarlaga við ákvörðun refsingar. Að öllu þessu virtu og með hliðsjón af dómaframkvæmd þykir refsing beggja ákærðu og hvors þeirra um sig hæfilega ákveðin fangelsi í sex mánuði. Til frádráttar refsivistinni komi með fullri dagatölu gæsluvarðhaldsvist sem ákærðu hafa sætt frá 16. júní 2022 til dagsins í dag, sbr. 76. gr. almennra hegningarlaga nr. 19/1940.

Samkvæmt ofangreindri niðurstöðu er fallist á upptökukröfu ákæruvaldsins eins og hún er sett fram í ákæru. Ákærðu skulu því sæta upptöku á 274,30 grömmum af kókaíni, sbr. 6. mgr. 5. gr. laga nr. 65/1974 um ávana- og fíkniefni og 2. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni.

Ákærði, L-x-x D-x-x S-x-x, skal greiða málsvarnarlaun skipaðs verjanda síns, B-kk-ef H-kk-ef lögmanns, sem þykja hæfilega ákveðin með hliðsjón af tímaskýrslu verjandans 837.000 krónur að meðtöldum virðisaukaskatti. Ákærði, K-x-x S-x-x O ́r-e-x, skal greiða málsvarnarlaun skipaðs verjanda síns, U-kk-ef A-kk-ef E-kk-ef lögmanns, sem þykja hæfilega ákveðin með hliðsjón af tímaskýrslu verjandans 837.000 krónur að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins sótti málið D-kk-nf R-kk-nf aðstoðarsaksóknari.

I-kk-nf T-kk-nf héraðsdómari kveður upp dóm þennan.

Dómsorð:

Ákærðu, L-x-x D-x-x S-x-x og K-x-x S-x-x O ́r-e-x, sæti hvor um sig fangelsi í sex mánuði en til frádráttar refsivistinni komi með fullri dagatölu gæsluvarðhaldsvist sem þeir hafa sætt frá 16. júní 2022 til dagsins í dag.

Ákærði, L-x-x D-x-x S-x-x, greiði málsvarnarlaun skipaðs verjanda síns, B-kk-ef H-kk-ef lögmanns, 837.000 krónur.

Ákærði, K-x-x S-x-x O ́r-e-x, greiði málsvarnarlaun skipaðs verjanda síns, U-kk-ef A-kk-ef E-kk-ef lögmanns, 837.000 krónur.

Ákærðu sæti upptöku til ríkissjóðs á 274,30 grömmum af kókaíni.

I-kk-nf T-kk-nf